Не сакрэт, што малы бізнес у нашай краіне пакрысе замяняе буйныя дзяржаўныя прадпрыемствы ў пытанні стварэння працоўных месцаў, а таксама за кошт эфектыўнасці павялічвае канкурэнтаздольнасць беларускай прадукцыі на знешніх рынках. Зразумела, што развіццё прыватнага сектара эканомікі напрамую залежыць ад плацёжаздольнасці насельніцтва. Але гэта не вельмі кранае тыя малыя прадпрыемствы, якія працуюць на экспарт.